Bjørn Dæhlie

Bjørn Erlend Dæhlie (født 1967) er en norsk forretningsmann og tidligere langrennsløper som hadde sin storhetstid i 1990-årene. Med sine åtte gull er han tidenes fjerde mestvinnende vinterolympier. Utover dette har han tatt ni VM-gull og vunnet verdenscupen sammenlagt seks ganger. Han representerte Bjerke Idrettslag og deretter Nannestad Skiklubb fra 1990.

Dæhlie driver forretningsvirksomhet innen hytteutleie og er hovedaksjonær i Bj Sport AS. Firmaet utvikler, produserer og markedsfører sportsklær med det registrerte varemerket Bjørn Dæhlie Technical Wear, merket med logoen Bj. Dæhlie var også en sentral aktør i TV-programmet Gutta på tur.

Han er kåret til århundrets vinteridrettsutøver i nordiske skidisipliner av mellomeuropeiske sportsjournalister.Dagbladet – Fakta om Dæhlie (29.3.2001) I 1999 ble han nominert til Århundrets vintersportsmann, men ble slått av alpinisten Jean-Claude Killy. Dæhlie og Sonja Henie var de eneste fra Norge som ble nominert. Det var det Internasjonale sportsjournalistforbundet AIPS som stod bak kåringen. Prisen ble utdelt av Juan Antonio Samaranch.Aftenposten – Dæhlie stor, men Killy størst (20.11.1999, s.34)

 Karriere 
Dæhlie hadde sitt internasjonale gjennombrudd under VM i Val di Fiemme i 1991 hvor han tok gullmedaljen på 15 kilometer og på 4 x 10 km stafett. Året etter fulgte han opp med tre titler under OL i Albertville, på 50 km fristil, 15 km jaktstart og 4 x 10 km stafett. For disse prestasjonene mottok han Fearnleys olympiske ærespris.

Dæhlie var norsk flaggbærer i vinter-OL 1994 i Lillehammer. I 1997 ble han tildelt Aftenpostens gullmedalje og samme året fikk han Holmenkollmedaljen sammen med Stefania Belmondo og Bjarte Engen Vik. Han ble kåret til årets idrettsnavn og mottok Sportsjournalistenes statuett i 1995 og i 1998. På sitt beste hadde Dæhlie et oksygenopptak på 96.Aftenposten.no

Han la opp i mars 2001, etter å ha slitt med en ryggskade han pådro seg etter et fall på rulleski i 1999. Til tross for operasjoner, behandling og opptrening klarte han ikke å komme tilbake. Han hadde opprinnelig planlagt å avslutte karrieren etter Vinter-OL 2002 i Salt Lake CityDagbladet – Bjørn ville alltid bli bedre (29.3.2001).

 Etter idrettskarrieren 
I 1995 ble Dæhlie med i TV-serien Gutta på tur på TV 2, sammen med Arne Hjeltnes, Vegard Ulvang og Arne Brimi.

Dæhlie har siden han la opp som skiløper i 2001 utviklet forretningsvirksomhet innen eiendom og klesproduksjon. Han hadde en inntekt på drøyt 3,3 millioner kroner og en formue på ca. 278,8 millioner kroner i 2008. Hans sportsklærsproduksjon, Bjørn Dæhlie Technical Wear, utvikles, produseres og selges av Bj Sport.

Bjørn Dæhlie er gift med Vilde Falck-Ytter. Han bodde tidligere på Eidsvoll, men flyttet til Bø i 2020 for å slippe skatt.

I februar 2022 bekreftet Dæhlie til Nettavisen at han flyttet fra Norge til Sveits sammen med kona. De bosatte seg i Zug, og i 2023 flyttet de til Nidwalden.

 Meritter 
 Åtte OL-gull. Seks av dem individuelle. I tillegg har han fire OL-sølv.
 Ni VM-gull, fire av dem på stafett. I tillegg har han flere VM-medaljer av forskjellig valør.
 Seks seire sammenlagt i verdenscupen, og topp tre ti år på rad fra 1989/1990 til 1998/1999.
 46 enkeltseire i verdenscupen. Den første på 15 kilometer klassisk i Salt Lake City i 1989, den siste på 10 kilometer klassisk i Lahtis i 1999. 
 16 NM-titler.

 Verdenscupseire 
 Nr. Dato Sted Øvelse 1.    Salt Lake City  15 km (K) 2.    Campra 15 km (F) 3.    Lahtis  15 km (F) Jakt. 4.    Strbske Pleso  30 km (F) 5.    Val di Fiemme  15 km (F) (VM) 6.    Thunder Bay  30 km (F) 7.    Pervomayskoie 30 km (K) 8.    Cogne  15 km (F) 9.    Les Saisies 15 km (F) Jakt. (OL) 10.    Les Saisies 50 km (F) (OL) 11.    Lahtis  15 km (K) 12.    Ramsau am Dachstein  15 km (F) Jakt. 13.    Kavgolovo 30 km (K) 14.    Falun  30 km (K) (VM) 15.    Falun  15 km (F) Jakt. (VM) 16.    Strbske Pleso  15 km (K) 17.    Davos  15 km (F) 18.    Lillehammer  10 km (K) (OL) 19.    Lillehammer  15 km (F) Jakt. (OL) 20.    Kiruna  10 km (K) 21.    Sappada 15 km (F) 22.    Östersund  30 km (F) 23.    Falun  30 km (K) 24.    Sapporo  15 km (F) 25.    Gällivare  15 km (F) 26.    Davos  30 km (K) 27.    Brusson  15 km (K) 28.    Santa Caterina  10 km (K) 29.    Santa Caterina  15 km (F) Jakt. 30.    Seefeld  10 km (F) 31.    Kiruna  10 km (F) 32.    Brusson  15 km (F) 33.    Oberstdorf  30 km (K) 34.    Granåsen  10 km (K) (VM) 35.    Granåsen  15 km (F) Jakt. (VM) 36.    Orsa  15 km (K) 37.    Sunne  KO-Sprint 38.    Beitostølen  10 km (K) 39.    Val di Fiemme  10 km (K) 40.    Val di Fiemme  15 km (F) Jakt. 41.    Davos  30 km (K) 42.    Toblach  10 km (F) 43.    Toblach  15 km (K) Jakt. 44.    Davos  30 km (K) 45.    Nové Město na Moravě  15 km (K) 46.    Lahtis  15 km (K)

 Sammenlagtplasseringer i verdenscupen 
 Sesong Totalt Distanse Sprint Poeng Plassering Poeng Plassering Poeng Plassering 1988/89  36  14.  -  -  -  - 1989/90  118  3.  -  -  -  - 1990/91  105  3.  -  -  -  - 1991/92  198  1.  -  -  -  - 1992/93  696  1.  -  -  -  - 1993/94  680  2.  -  -  -  - 1994/95  930  1.  -  -  -  - 1995/96  1110  1.  -  -  -  - 1996/97  845  1.  210  2.  448  1. 1997/98  678  2.  196  2.  482  2. 1998/99  885  1.  360  2.  480  1.

 Se også 
 Liste over mestvinnende vinterolympiere
 Liste over norske mestvinnende vinterolympiere
 Liste over mestvinnende verdenscupvinnere i skisport
 Oversikt over flest vunne gullmedaljer i ett og samme OL

 Referanser 

 Eksterne lenker 



Kategori:Personer fra Elverum kommune
Kategori:Personer fra Nannestad kommune
Kategori:Norske langrennsløpere
Kategori:Norske forretningsfolk
Kategori:Olympiske mestere for Norge
Kategori:Olympiske sølvmedaljevinnere for Norge
Kategori:Olympiske medaljevinnere i langrenn
Kategori:Verdensmestere i langrenn
Kategori:Norgesmestere i langrenn
Kategori:Kongepokalvinnere i skiidrett
Kategori:Vinnere av Holmenkollmedaljen
Kategori:Vinnere av Fearnleys olympiske ærespris
Kategori:Deltakere for Norge under Ski-VM 1989
Kategori:Deltakere for Norge under Ski-VM 1991
Kategori:Medaljevinnere under Vinter-OL 1992
Kategori:Deltakere for Norge under Vinter-OL 1992
Kategori:Langrennsløpere under Vinter-OL 1992
Kategori:Deltakere for Norge under Ski-VM 1993
Kategori:Medaljevinnere under Vinter-OL 1994
Kategori:Deltakere for Norge under Vinter-OL 1994
Kategori:Langrennsløpere under Vinter-OL 1994
Kategori:Deltakere for Norge under Ski-VM 1995
Kategori:Deltakere for Norge under Ski-VM 1997
Kategori:Medaljevinnere under Vinter-OL 1998
Kategori:Deltakere for Norge under Vinter-OL 1998
Kategori:Langrennsløpere under Vinter-OL 1998
Kategori:Deltakere for Norge under Ski-VM 1999